Napirend előtt: 2. szám

**E L Ő T E R J E S Z T É S**

***a Képviselő-testület 2014. december 18-ai rendes ülésére***

**Tárgy:** Beszámoló a Képviselő-testület lejárt határidejű határozatainak végrehajtásáról

Készítette: …………………………….

 Molnárné dr. Szabados Judit

 Jegyzői jogi referens

Egyeztetve: …………………………….

 Dankó Virág

 Alpolgármester

Látta: …………………………………

 dr. Szalai Tibor

 Jegyző

A napirend zárt ülésen történő

 tárgyalást nem igényel.

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

**Budapest Főváros II. ker. Önkormányzat
46/2009. (II. 26.) képviselő-testületi határozata**

A Képviselő-testület

úgy dönt, hogy felkéri a Polgármestert, hogy gondoskodjon az Első Magyar Közúti Sebességmérő Kft.-vel kötendő, a határozat mellékletét képező együttműködési megállapodás megkötéséről.

**Felelős:** Polgármester

**Határidő:** 2009. április 1.

(26 képviselő van jelen, 26 igen, egyhangú)

**Végrehajtás:** A 46/2009.(II.26.) képviselő-testületi határozat a jelen előterjesztés második határozatában visszavonásra kerül.

Budapest Főváros II. ker. Önkormányzat
361/2009. (VIII. 27.) képviselő-testületi határozata

A Képviselő-testület

úgy dönt, hogy a II. Kerületi Városrendezési és Építési szabályzatról szóló 2/2007. (I. 18.) rendelet 22. § (5) bek. c) pontja alapján úgy dönt, hogy, a Bp. II. Kerületi Önkormányzat tulajdonában lévő, 50578/4 hrsz-ú területen, a Pipitér utcától 20 méterre, az erdősáv mögötti területen kialakítandó szelektív hulladékgyűjtő sziget elhelyezése céljából elkészített Közterületi Rendezési Terveket, a Kerületfejlesztési és Környezetvédelmi Bizottság 2009. augusztus 27-i ülésén született módosító javaslatával elfogadja. A Bizottság módosító javaslata szerint a tervekben szereplő 5 gyűjtőedény helyett 10 gyűjtőedény elhelyezéséhez biztosít területet.

**Felelős:** Polgármester

**Határidő:** 2009. december 31.

(27 képviselő van jelen, 27 igen, egyhangú )

**Végrehajtás:** A 361/2009.(VIII.27.) képviselő-testületi határozat a jelen előterjesztés harmadik határozatában visszavonásra kerül.

Budapest Főváros II. ker. Önkormányzat
37/2014. (II. 20.) képviselő-testületi határozata

A Képviselő-testület

úgy dönt, hogy a Fény Utcai Piac Beruházó, Szervező és Üzemeltető Kft belátható jövőben indokolttá váló nagy felújítás finanszírozásához 2009. évtől tartalékolt összeg kötöttségét 2014. december 1-jével feloldja és az alapítói kölcsön törlesztéséből származó további bevételre előírt tartalékképzési kötelezettséget megszűnteti.

**Felelős**: polgármester

**Határidő:** 2014. december 1.

(19 képviselő van jelen, 14 igen, 5 nem)

**Végrehajtás:** A Képviselő-testület korábbi döntése alapján a Fény Utcai Piac Kft belátható jövőben indokolttá váló nagy felújítás finanszírozásához tartalékot képzett, amely összegeket évente a Költségvetési Bizottság volt jogosult állampapírban, vagy betétben elhelyezni. A bizottság erről utoljára 2013. évben döntött, az akkor 55 266 535 Ft tartalékot betétben javasolta elhelyezni, 2013. október 29-étől 2014. november 28-ig futamidő mellett. A bankbetét 2014. november 28-án lejárt, az 55 266 535 Ft tőke és 2 291 604 Ft kamat az önkormányzat számláján jóváírásra került. A fenti határozat értelmében ezen összegek tartalékként való kezelése lezárásra került, további elkülönített befektetésre nem került sor.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat
220/2014.(VIII.21.) képviselő-testületi határozata**

A Képviselő-testület

úgy dönt, hogy a Budapest Főváros II. Kerületi Önkormányzat Mátó Évánaka 12232/1/A/5 hrsz. alatt nyilvántartásba vett, természetben a Budapest II. kerület Fillér u. 95. as. 3. szám alatt található 1,5 szoba, komfortos, 41 m² alapterületű lakásra vonatkozó bérleti jogviszonyát közös megegyezéssel megszünteti olyan módon, hogy egyidejűleg **Mátó Éva** részére a 13308/0/A/41 helyrajzi szám alatt nyilvántartott, természetben a **Budapest II. kerület Ady Endre u. 1. III. em. 4.** szám alatti 2+1 szobás, összkomfortos, 50 m2 alapterületű lakás **bérleti jogát 2017. március 31. napjáig** **biztosítja**. A Budapest II. kerület Ady Endre u. 1. III. em. 4. szám alatti lakás rendeltetésszerű használatra alkalmas, beköltözhető.

Mátó Éva köteles a Budapest II. kerület Ady Endre u. 1. III. em. 4. szám alatti lakásba való beköltözését követő 30 napon belül a Budapest II. kerület Fillér u. 95. as. 3. szám alatti lakást kiürítve az Önkormányzat képviselői részére birtokba adni, igazolni, hogy arra bérleti, illetve közüzemi díjtartozása nem áll fenn és onnan családtagjaival együtt kijelentkezni.

A bérlő az Önkormányzat tulajdonában álló lakások béréről szóló 51/1995.(XII.18.) önkormányzati rendelet 3/A. § (1)-(2) bekezdései alapján továbbra is szociális helyzet alapján megállapított bérleti díj fizetésére jogosult.

A Képviselő-testület továbbá úgy dönt, amennyiben Mátó Éva a bérleti szerződést jelen határozatról szóló értesítés kézhezvételétől számított 30 napon belül nem köti meg, úgy a határozat hatályát veszti és abból sem jogok, sem kötelezettségek nem keletkeznek.

**Felelős**: polgármester

**Határidő**: 2014. november 30.

(17 képviselő van jelen, 17 igen, egyhangú)

**Végrehajtás:** A Vagyonhasznosítási és Ingatlan-nyilvántartási Iroda 2014. szeptember 5. napján kelt levelében tájékoztatta az ügyfelet a döntésről, mely alapján Mátó Éva 2014. szeptember 17-én megkötötte a lakásbérleti szerződést. A Budapest II. kerület Ady E. u. 1. III. 4. szám alatti lakás 2014. szeptember 26-án a bérlő részére birtokba adásra került. A bérlő 2014. október 13-án birtokba adta a Budapest II. kerület Fillér u. 95. as. 3. szám alatti lakást és igazolta, hogy arra bérleti, valamint közüzemi díjtartozása nem áll fenn, illetve, hogy onnan családtagjaival együtt kijelentkezett.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat
224/2014.(VIII.21.) képviselő-testületi határozata**

A Képviselő-testület

úgy dönt, hogy a Budapest Főváros II. Kerületi Önkormányzat a bérleti szerződés megkötésétől 2017. június 30. napjáig tartó határozott időre bérbe adja Papp Anikó részére a 11597/0/A/7 hrsz. alatt nyilvántartott, természetben a Budapest II. kerület Hidász u. 15. mfszt. 4. szám alatti 1 szoba (természetben 1+1 szoba), összkomfortos, 42 m² alapterületű lakást, a Budapest II. kerület Darázs u. 1. fszt. 1. szám alatti lakás kiürítése ellenében. A Budapest II. kerület Hidász u. 15. mfszt. 4. szám alatti lakás rendeltetésszerű használatra alkalmas, beköltözhető.

Papp Anikó köteles a Budapest II. kerület Hidász u. 15. mfszt. 4. szám alatti lakásba való beköltözését követő 30 napon belül a Budapest II. kerület Darázs u. 1. fszt. 1. szám alatti lakást kiürítve az Önkormányzat képviselői részére birtokba adni, igazolni, hogy arra használati és közüzemi díjtartozása nem áll fenn és onnan családtagjaival együtt kijelentkezni.

Papp Anikó a 34/2004. (X.13.) önkormányzati rendelet 26/A. §-a alapján óvadék fizetésére nem köteles. A bérlő az Önkormányzat tulajdonában álló lakások béréről szóló 51/1995.(XII.18.) önkormányzati rendelet 3/A. § (1)-(2) bekezdései alapján szociális helyzet alapján megállapított bérleti díj fizetésére jogosult.

A Képviselő-testület továbbá úgy dönt, amennyiben Papp Anikó a Budapest II. kerület Hidász u. 15. mfszt. 4. szám alatti lakásra vonatkozó bérleti szerződést jelen határozatról szóló értesítés kézhezvételétől számított 30 napon belül nem köti meg, a határozat hatályát veszti, abból sem jogok, sem kötelezettségek nem keletkeznek, és az Önkormányzat peres eljárást kezdeményez vele, valamint a lakásban vele együtt lakó személyekkel szemben a Bp. II., Darázs u. 1. fszt. 1. szám alatti lakás kiürítése és az esetlegesen fennálló használati díjhátralék és járulékai megfizetése iránt.

**Felelős**: polgármester

**Határidő**: 2014. november 30.

(17 képviselő van jelen, 17 igen, egyhangú)

**Végrehajtás:**A Vagyonhasznosítási és Ingatlan-nyilvántartási Iroda 2014. szeptember 5. napján kelt levelében tájékoztatta az ügyfelet a döntésről, mely alapján Papp Anikó 2014. szeptember 18-án megkötötte a lakásbérleti szerződést. A Budapest II. kerület Hidász u. 15. mfszt. 4. szám alatti lakás 2014. szeptember 26-án a bérlő részére birtokba adásra került. A bérlő 2014. október 9-én birtokba adta a Budapest II. kerület Darázs u. 1. fszt. 1. szám alatti lakást és igazolta, hogy arra használati, valamint közüzemi díjtartozása nem áll fenn, illetve, hogy onnan gyermekével együtt kijelentkezett.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat
235/2014.(IX.23.) képviselő-testületi határozata**

A Képviselő-testület

úgy dönt, hogy a Budapest II. Kerületi Közbiztonsági Alapítvány (a továbbiakban: Alapítvány) által felajánlott, 929.423 Ft értékű technikai eszközt, irodabútort a jelen határozat mellékletét képező megállapodás alapján az Alapítványtól – annak felajánlása szerint – átveszi és egyben felhatalmazza a Polgármestert a mellékletet képező megállapodás aláírására.

**Felelős:** Polgármester

**Határidő:** 2014. október 10.

(18 képviselő van jelen, 18 igen, egyhangú)

**Budapest Főváros II. ker. Önkormányzat
236/2014.(IX.23.) képviselő-testületi határozata**

A Képviselő-testület

úgy dönt, hogy Budapest Főváros II. Kerületi Önkormányzat átad a jelen határozat mellékletében foglaltak szerint 929.423 Ft értékű technikai eszközt, irodabútort a Budapesti Rendőr-főkapitányság részére azzal, hogy az eszközök a Budapest II. kerületi Rendőrkapitányság dolgozói munkakörülményeinek javítására fordíthatók. Felhatalmazza a Polgármestert a mellékletet képező megállapodás aláírására.

**Felelős:** Polgármester

**Határidő**: 2014. október 31.

(18 képviselő van jelen, 18 igen, egyhangú)

**A 235/2014.(IX.23.) valamint a 236/2014 (IX.23.) számú képviselő-testületi határozatok végrehajtása:** A képviselő-testületi határozatok mellékletét képező szerződések a testületi döntésnek megfelelően aláírásra kerültek.

Kérem a határozatok végrehajtásáról szóló beszámoló elfogadását.

**Budapest Főváros II. ker. Önkormányzat
326/2014.(XI.20.) képviselő-testületi határozata**

A Képviselő-testület

úgy dönt, hogy a helyi Nemzetiségi Önkormányzatokkal jelen határozat melléklete szerinti „Együttműködési megállapodásokat” megköti. Felhatalmazza a Polgármestert az Együttműködési megállapodás aláírására.

**Felelős:**    Polgármester

**Határidő:** 2014. november 26.

(19 képviselő van jelen, 19 igen, egyhangú)

**Végrehajtás:** A tizenegy megválasztott nemzetiségi önkormányzat aláírta az együttműködési megállapodásokat.

Kérem a határozatok végrehajtásáról szóló beszámoló elfogadását.

**Budapest Főváros II. ker. Önkormányzat
328/2014.(XI.20.) képviselő-testületi határozata**

A Képviselő-testület

úgy dönt, hogy a bírák jogállásáról és javadalmazásáról szóló 2011. évi CLXII. törvény 220. § (6) bekezdése értelmében megállapítja, hogy Kun Szilvia ülnök megbízatása a 70. életév betöltése okán megszűnt. Felkéri a polgármestert az illetékes bíróság értesítésére.

**Felelős:** Polgármester

**Határidő:** azonnal

(19 képviselő van jelen, 19 igen, egyhangú)

**Budapest Főváros II. ker. Önkormányzat
329/2014.(XI.20.) képviselő-testületi határozata**

A Képviselő-testület

úgy dönt, hogy a bírák jogállásáról és javadalmazásáról szóló 2011. évi CLXII. törvény 220. § (6) bekezdése értelmében megállapítja, hogy Török Tiborné ülnök megbízatása a 70. életév betöltése okán megszűnt. Felkéri a polgármestert az illetékes bíróság értesítésére.

**Felelős:** Polgármester

**Határidő:** azonnal

(20 képviselő van jelen, 20 igen, egyhangú)

**Budapest Főváros II. ker. Önkormányzat
330/2014.(XI.20.) képviselő-testületi határozata**

A Képviselő-testület

úgy dönt, hogy a bírák jogállásáról és javadalmazásáról szóló 2011. évi CLXII. törvény 220. § (6) bekezdése értelmében megállapítja, hogy Vargáné Görcsös Éva ülnök megbízatása a 70. életév betöltése okán megszűnt. Felkéri a polgármestert az illetékes bíróság értesítésére.

**Felelős:** Polgármester

**Határidő:** azonnal

(20 képviselő van jelen, 20 igen, egyhangú)

**A 328/2014. (XI.20.); a 329/2014. (XI.20.) valamint 330/2014. (XI.20.) számú képviselő-testületi határozatok végrehajtása:** A döntésekből készült hiteles kivonat megküldésével értesítettük a Budapesti II. és III. kerületi Bíróság elnökét.

Kérem a határozatok végrehajtásáról szóló beszámoló elfogadását.

Budapest Főváros II. ker. Önkormányzat
332/2014.(XI.20.) képviselő-testületi határozata

A Képviselő-testület

úgy dönt, hogy a Budapest II. kerület, Lövőház utca Fény és Káplár utcák közötti szakaszának csökkentett tartalmú Közterület Alakítási Tervét — a határozat 1-3. melléklete szerint — változtatások nélkül jóváhagyja és a vendéglátó-ipari teraszok téliesítésének engedélyezésekor elrendeli a terv alkalmazását.

**Felelős**: Polgármester

**Határidő**: 2014. november 24.

(20 képviselő van jelen, 20 igen, egyhangú)

**Végrehajtás:** A határozat mellékleteként elfogadott a Lövőház utcának a Fény és Káplár utcák közé eső szakaszára készült csökkentett tartalmú Közterület Alakítási Terv honlapon való közzététele előkészítve, a megjelentetés jegyzői jóváhagyásra vár.

Kérem a határozatok végrehajtásáról szóló beszámoló elfogadását.

Budapest Főváros II. ker. Önkormányzat
356/2014.(XI.20.) képviselő-testületi határozata

A Képviselő-testület

úgy dönt, hogy Zalatnai Brigitta 1022 Budapest, II. kerület Alvinci út 60. szám, (hrsz.: 12218/1) alatti ingatlannal kapcsolatos kerti lépcső és terasz elhelyezése ügyében a 2014. szeptember 25-én hozott XXIV-522/2014 tudomásul vétel mellett kiszabott 50.000 forint pénzbírság megfizetése elleni fellebbezéséről jelen határozat melléklete szerint dönt. A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2014. december 1.

(20 képviselő van jelen, 20 igen, egyhangú)

**Végrehajtás:** A határozat mellékletének, azaz a fellebbezésről szóló testületi döntésnek a postázása 2014. december 2. napján megtörtént.

Kérem a határozatok végrehajtásáról szóló beszámoló elfogadását.

**H a t á r o z a t i j a v a s l a t o k**

1. A Képviselő-testület

a 37, 220, 224, 235, 236, 326, 328, 329, 330, 332, 356/**2014.** határozatok végrehajtásáról szóló beszámolót elfogadja.

**Felelős:** Polgármester

**Határidő:** azonnal

*(A határozat elfogadása egyszerű többségű szavazati arányt igényel.)*

1. A Képviselő-testület

úgy dönt, hogy a 46/2009. (II. 26.) képviselő-testületi határozatát visszavonja, arra tekintettel, hogy az együttműködés tárgyát illető hatásköre a Képviselő-testületnek megszűnt.

**Felelős:** Polgármester

**Határidő:** azonnal

*(A határozat elfogadása egyszerű többségű szavazati arányt igényel.)*

1. A Képviselő-testület

úgy dönt, hogy a 361/2009. (VIII.27.) képviselő-testületi határozatát visszavonja, arra tekintettel, hogy az okafogyottá vált, mivel időközben a szelektív hulladékgyűjtő szigeteket felváltotta az ingatlanonkénti gyűjtés, a meglévő szigetek elbontásra kerültek.

**Felelős:** Polgármester

**Határidő:** azonnal

*(A határozat elfogadása egyszerű többségű szavazati arányt igényel.)*

Budapest, 2014. december 9.

**Dr. Láng Zsolt**

 **Polgármester**